सौदी अरेबियाचे युवराज मोहम्मद बिन सलमान यांनी निर्वासित जीवन जगत असलेल्या जमाल खाशोग्जी या पत्रकाराची हत्या करण्यासाठी परवानगी दिली होती, असं या अहवालात म्हटलं आहे. 

अमेरिकेच्या जो बायडन प्रशासनाने शुक्रवारी (26 फेब्रुवारी) एक गुप्त अहवाल सार्वजनिक केला. 

अमेरिकेत राहत असलेल्या जमाल खाशोग्जी या पत्रकाराला जिवंत पकडणं किंवा मारण्याच्या योजनेला सौदी युवराजांनी परवानगी दिली होती, असं यामध्ये म्हटलं आहे. 

म्हणजेच, खाशोग्जी यांच्या हत्येसाठी अमेरिकेने थेट सौदी अरेबियाचे युवराज सलमान बिन मोहम्मद यांचं नाव घेतलं आहे. पण युवराजांनी हा आरोप स्पष्टपणे फेटाळून लावला आहे. 

2018 मध्ये पत्रकार जमाल खाशोग्जी यांची इस्तांबूलमधल्याल सौदी अरेबियाच्या वाणिज्य दुतावासात हत्या करण्यात आली होती. त्यावेळी खाशोग्जी हे आपली काही खासगी कागदपत्र घेण्यासाठी वाणिज्य दूतावासात गेले होते. 

जमाल खाशोग्जी यांना सौदी सरकारचे टीकाकार म्हणून ओळखलं जात होतं. 

2018 मध्ये झालेल्या या हत्येचे आदेश सौदी अरेबियाच्या युवराजांनीच दिले आहेत, असा ठाम विश्वास CIA या अमेरिकन गुप्तहेर संस्थेला होता. 

पण आजपर्यंत अमेरिकेच्या अधिकाऱ्यांनी सार्वजनिकरित्या हे कधीच म्हटलं नव्हतं. 

अमेरिकेत आता राष्ट्राध्यक्षपदी जो बायडन आहेत. माजी राष्ट्राध्यक्ष ट्रंप यांच्या तुलनेत बायडन यांची भूमिका थोडी वेगळी असणार आहे. सौदी अरेबियातील मानवाधिकार आणि कायद्याचं राज्य या संदर्भात ते कठोर भूमिका घेतील, असं मानलं जात आहे. 

मात्र दुसरीकडे, आखाती देशांमध्ये सौदी अरेबिया हा देश अमेरिकेचा खूपच जुना आणि महत्त्वाचा सहयोगी आहे.

व्हाईट हाऊसने दिलेल्या माहितीनुसार, गुरुवारी बायडन यांनी सौदी अरेबियाचे बादशाह शाह सलमान यांच्याशी फोनवर बातचीत केली होती. 

अमेरिका जागतिक मानवाधिकार आणि कायद्याचं राज्य या गोष्टींना किती महत्त्व देतं, हे त्यांनी शाह सलमान यांना सांगितलं होतं. 

पण, बायडन प्रशासन आता सौदी अरेबियासोबतचा शस्त्रांचा करार मोडण्याचा प्रयत्न करत असल्याची बातमी रॉयटर्स वृत्तसंस्थेने सूत्राच्या हवाल्याने दिली आहे. 

या कराराने मानवाधिकार संदर्भात चिंता वाढवल्या असून बायडन प्रशासन भविष्यात शस्त्रास्त्रांची विक्री फक्त स्वयंसंरक्षणापुरतीच मर्यादित ठेवण्याचा विचार करत असल्याचं सांगितलं जात आहे. 

सौदी अरेबियाच्या एजंटनीच खाशोग्जींची हत्या केली, असं आतापर्यंत सौदी अरेबियाकडून... \n\nवरील लेखासाठी मला एक चांगले शीर्षक द्या.
मोहम्मद बिन सलमान यांनीच पत्रकार खाशोग्जींच्या हत्येला मंजुरी दिली होती - अमेरिका